Fariz Əhmədov

Fariz Asif oğlu Əhmədov () — Azərbaycan rejissoru, "Azərbaycanfilm" kinostudiyasının direktoru (2020-2022).

 Həyatı 
Fariz Əhmədov 15 dekabr 1983-cü ildə Bakıda anadan olub. ADMİU-nun Ədəbi yaradıcılıq və ekran dramaturgiyası ixtisasında (2001–2005) və Rüstəm İbrahimbəyovun Beynəlxalq Kino Məktəbində təhsil alıb (2007-dən).

Professional Kinorejissorlar Gildiyasında koordinator (2003–2005), Beynəlxalq Audiovizual Festivalda koordinator (2003–2005), ANS TV-də rejissor (2005–2006) kimi çalışıb.

Hazırda AzTV-də rejissordur. Fariz Əhmədov "Kiçik Əmanət" (2005, 5 dəq, film haqqında film), UNICEF üçün "Gənclik və Sülh" mövzusunda 1 dəqiqəlik sənədli filmin (2003) müəllifidir.

2010-cu ildə Ümumrusiya Dövlət Kinematoqrafiya Universitetinə daxil olmuş və 2012-ci ildə həmin ali təhsil ocağının magistr pilləsini bitirmişdir.

2012-ci ildə "Azanfilm" animasiya filmləri studiyasının direktoru təyin edilmişdir. 2020-ci ildən 2022-ci ilədək "Azərbaycanfilm" kinostudiyasının direktoru olmuşdur.

 Mükafatları 
Çəkdiyi "Əriyən ada" filmi 2015-ci ildə "Ən yaxşı sənədli film" nominasiyasında "Qızıl Pəri" mükafatına layiq görülmüşdür.

 Filmoqrafiya 
 Bakı sübhdən günbatanadək (film)Zümrüd. "Bakı sübhdən günbatanadək" Krakov festivalında: [ Fariz Əhmədovun eyniadlı filmi haqqında] //Səs.- 2015.- 29 noyabr.- S.7.Azəri, L. Bakı sübhdən günbatanadək: Beynəlxalq layihə çərçivəsində ekranlaşdırılan tammetrajlı sənədli filmin təqdimatı //Mədəniyyət.- 2015.- 20 fevral.- S.4.
 Anlama… (film, 2008)
 Qocalar (film, 2008)
 Bir addım (film, 2009)
 MirasRüstəm, Z. "Miras" beynəlxalq kinofestivala çıxarılır: [Rejissor Fariz Əhmədovun eyni adlı sənədli filmi haqqında] //Ayna.- 2011.- 12 mart.- S. 20.
 Mayak (film, 2012)
 Portret (film, 2012)Aydın Kazımzadə. Kino və zaman. Bakı: Şərq-Qərb, 2016 — səh. 587
 Əriyən ada (film, 2013)
 Əbədi ezamiyyət (film, 2016)
 Miras (bədii-sənədli film) - icraçı prodüser
 Sonuncu (film, 2020)
 Sükut içində addımlar (film, 2025)
 44 (film, 2025) - icraçı prodüser

 İstinadlar 

Kateqoriya:Bakıda doğulanlar
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:Azərbaycan film rejissorları
Kateqoriya:"Azərbaycanfilm" kinostudiyasının direktorları